《越女叹》
元代·胡奎

越王城头箭如雨，妾是溪边浣纱女。虏妾军中两见春，好花开谢春无主。

将军重色不重人，贱妾如花岂爱身。妾岂不知身可惜，落叶随风归不得。

妾岂不知节可全，白璧一碎何时完。妾今但有双泪血，流向曹娥江上月。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。